|  |  |
| --- | --- |
| **Elem tartalma: Tábori jelenet** | Kategória: játék |
| Szerző(k): Tiszamenti Nagyboldogasszony Közösség  | Esemény: Találkozó |
| Kapcsolódó téma: Szent József | Kapcsolódó előadás: Szent József, a háttérben maradó, gyengéd és engedelmes atya |
| Régió: Tisza | Település: Tiszaföldvár | Időpont: 2021.07. |

Kapcsolódó anyagok:

2021\_07\_szent\_Jozsef\_negy\_foeloadas\_egyben\_ossz\_tabor

2021\_07\_szent\_Jozsef\_tema\_es\_esemenyösszegzo\_ossz\_tabor

Törzsanyag:

**Jelenet – Tábor 2021.08.03.**

Ferkó: Csá Magdi!

Magdi: Szevasz Ferkó! Mizu?

Ferkó: Semmi extra! Ezer dolgom van mindennap: délig alszom, kajálok, gépezek, anyám vekergését hallgatom. Veled mizu?

Magdi: Hallod dettó. Lazulok egész nap. Né má kijön ott!

Ferkó és Magdi: Józsi! Józsi! Gyere má he!

Józsi: Sziasztok! Hogy vagytok? Hogy telik a nyári szünet?

Ferkó: Szerinted tesó? Piszok gyorsan.

Magdi: Nagyon hanyagolsz bennünket mostanság. Tán csaj van a dologban? Melyik barinőm? Nekem elmondhatod.

Józsi: Minden rendben velem. Csak próbálom hasznosan tölteni a nyarat.

Ferkó: Oszt akko má mindjá hanyagolni kell bennünket.

Józsi: Nem, dehogy csak nyári munkát is vállaltam.

Magdi: Valami puccos helyen vagy?

Józsi: Dehogy is. A vasútállomáson takarítok, plusz a vécés nénit szoktam helyettesíteni.

Ferkó: Miiii van he? Meg vagy te veszve?

Magdi: Há apád ügyvéd vagy mi nem?

Józsi: De igen.

Ferkó: Akko meg mé nem vele dolgozol?

Józsi: Ezt a munkát egyedül találtam.

Magdi: Ember te nem vagy százas. Ha az én faterom ügyvéd lenne, tuti nem pucolnék vécéket. Mondjuk nem is dolgoznék, az fix.

Ferkó: Aztán mit csinálsz még? Valamelyik nap egy csajjal láttalak a fagyizónál.

Józsi: Igen ott voltam. Marcsival.

Magdi: Melyik Marcsival?

Józsi: Aki az osztályunkba jár.

Magdi: Azzal a szűziessel????

Ferkó: Hallod feleségül veszed, oszt mindgyá ti lesztek a Szent Család.

Józsi: Csak meghívtam egy fagyira, mert az online tanítás alatt többször is segített beadandó projekteket készíteni. Így akartam megköszönni neki.

Madi: De figyelmes vagy apukám.

Ferkó: Minket is meghívhatnál fagyizni!

Józsi: Nagyon szívesen meghívnálak most is, csak rohannom kell a plébániára.

Magdi: Kinek a bánatára rohansz?

Józsi: Plébánia. Paplak. Az atya felhívott és megkért, hogy ministráljak már, mert lesz egy gyászmise.

Magdi: Mi fene? Gyászhuszár leszel?

Józsi: A ministrálás szolgálatot jelent. Az atyának segítek a szentmisén. Vagyis oltárszolgálat. Istennek szolgálok.

Ferkó: Most akkor Istennek szolgálsz, vagy a papnak ugrándozol?

Magdi: Hallod anyámék nem parancsolhatnak, nemhogy egy pap.

Józsi: Miért nem jöttök egyszer egy szentmisére? Akkor megláthatnátok, hogy ez nem valakinek a kiszolgálása. Hanem szeretetből végzett szolgálat.

Ferkó: Templomba? Köszi, kihagyom.

Magdi: Dettó.

Józsi: Bocsánat srácok, de most már tényleg mennem kell. Örülök, hogy találkoztunk.

Ferkó és Magdi: Csá!

Magdi: Hallod észrevetted, milyen volt!

Ferkó: Milyen?

Magdi: Nem tom. De olyan más volt mi.

Ferkó: Lehet belekortyolt a miseborba.

Magdi: Nem te lökött. Olyan nyugis, vigyorgós.

Ferkó: Ja vigyorgott, mint a vadalma.

Magdi: Van erre egy szó.

Ferkó: Mi?

Magdi: BOLDOG.